**1. SAT**

Udžbenik, str. 104-107, prepisati naslov u bilježnicu:***Grčko-perzijski ratovi***

**ZADACI:**

1. Pročitati  podnaslov ***Uzroci i povod Grčko-perzijskim ratovima*** te ispuniti tablicu.

|  |  |
| --- | --- |
|  | **Grčko-perzijski ratovi** |
| **Uzrok** |  |
| **Povod** |  |

2. Prouči zemljovid na 105. strani te u bilježnicu napiši **imena bitaka** između Grka i Perzijanaca.

3. Pročitaj podnaslov ***Perzijanci zauzimaju Atenu*** (str. 105)

4. O jednoj od bitaka govori i ovaj izvor. Pročitaj ga i odgovori na pitanja u bilježnicu.

*One noći vidjelo se u Ateni kako se nebo zacrvenjelo od plamena gorućih lađa. Zabrinuti su stanovnici čekali vijesti s bojišta: još se nije znalo kako je borba svršila. Konačno se na cesti koja je vodila na sjever pojavi glasnik. Bio je to skoroteča Feidipid. Glavinjao je i teško disao jer mu se smrt približavala. Tek pred nekoliko dana vratio se iz Sparte, kamo je pohrlio da zatraži pomoć. Onda je smjesta pošao na bojište da javi Miltijadu što je i kako je. Onoga jutra sudjelovao je u borbi, a zatim se dobrovoljno ponudio da će vijest o pobjedi javiti rodnome gradu. Atenjani su vidjeli kako pada od umora i užurbali se da mu pomognu. »Naši su pobijedili«, šapnuo je Feidipid i umro zatim slavnom smrću na kojoj su mu svi zavidjeli.*

van Loon, Hendrik Willem, Povijest čovječanstva, Mozaik knjiga, Zagreb, 2003.

1. Koja je to vrsta povijesnog izvora?

2. O kojem događaju svjedoči povijesni izvor?

3. Kakva je bila situacija u Ateni?

4. Tko je pobijedio u sukobu?

5. Tko se istaknuo junaštvom i hrabrošću te na koji način?

5. Pročitaj podnaslov ***Prekretnica i kraj rata*** na str. 106 te odgovori na pitanje:

Koji je bio konačan ishod grčko-perzijskih ratova?

**DOMAĆA ZADAĆA:** Za ovaj zadatak morate biti prijavljeni na vaš Mozaweb račun preko tableta ili računala. Otvori poveznicu te klikni na oznaku **3D** koja se nalazi uz ilustraciju grčkog i perzijskog vojnika.

[**https://www.mozaweb.com/hr/mblite.php?cmd=open&bid=HR-ALFA-POV5-0242&page=104**](https://www.mozaweb.com/hr/mblite.php?cmd=open&bid=HR-ALFA-POV5-0242&page=104)

Vaš zadatak je proučiti kako izgleda grčki ratnik (hoplit) te virtualno opremiti vojnika uz pomoć aplikacije te riješiti kviz.

**2. SAT**

Udžbenik, str. 108- prepisati naslov u bilježnicu: ***Grčki svijet – vrhunac i pad***

**ZADACI:**

**1.** Pročitaj podnaslov ***Zlatno doba Atene*** (str. 108) te odgovori na pitanje:

a) Koje reforme su dovele do demokratizacije društva te kulturnog i gospodarskog procvata u Ateni?

**2.** Otvori poveznicu te klinkni na **3D** oznaku za Akropolu (druga oznaka). Otvorit će ti se virtualni pregled antičke akropole u Ateni. Prošetaj Atenom uz pomoć aplikacije.

[**https://www.mozaweb.com/hr/mblite.php?cmd=open&bid=HR-ALFA-POV5-0242&page=110**](https://www.mozaweb.com/hr/mblite.php?cmd=open&bid=HR-ALFA-POV5-0242&page=110)

**3.** **Pročitaj izvor** te **promotri ilustraciju stare karte** na str. 109 te odgovori na pitanja:

a) Tko je Atenjanima predložio izgradnju luke Pirej?

b) Opiši kako su građeni zidovi? Koja je bila funkcija tih zidova?

c) Koji hrvatski grad je opasan sličnim zidinama?

**DOMAĆA ZADAĆA:**

Radna bilježnica: **49. — 52. str.**